William Folorunso Kumuyi

**William Folorunso Kumuyi** (ka ba dʋa o yʋʋm tusir, kɔbiswai nɛ pisnaasi nɛ yinne, nwadis ayuobu, dabisa ayuobʋ daar, 6 June 1941) o anɛ one gat pʋʋs kanɛ paad dunia wʋsa ka ba buon Global Crusade with Kumuyi (GCK) la tuon, one an kpɛɛm kanɛ ka ba buon General Superintendent ka o pinil Deeper Christian Life Ministry ka li bɛ Gbagada, Lagos, Nigeria. o sɔb kristo biis gbana bɛdigʋ.

## Pinilig
Ba da dʋa Kumuyi kristo biis yir ka li bɛ Erin-Odo Ijesa, Osun State, Nigeria yatuona. O da naae o secondary school nɛ yʋʋm tusir, kɔbiswai nɛ pisyuobʋ nɛ yinne (1961) bɛnɛ Mayflower School linɛ Ikenne, Ogun State, anina ka o tɔlis tuoni kɛŋ University of Ibadan ka naae anina yʋʋm tusir, kɔbiswai nɛ pisyuobʋ nɛ ayɔpɔi (1967) ka mɔr first-class honours degree bɛnɛ kaanlig zamisig (mathematics) anina one da an one zamis gbaŋi gaad o taaba yʋʋm kan pʋʋgin. O da tɔlis tuoni kɛŋ sakuri zamis zamisigi bɛnɛ gbaŋ zamisig lʋgir la pʋʋgin bɛ University of Lagos. o da paam dʋam paal kristo saan nɛ lasid daar, yʋʋm tusir, kɔbiswai nɛ pisyuobʋ nɛ anaasi, nwadis anaasi, dabisa anu daar (Sunday, April 5, 1964) on da an yʋʋm pisi nɛ atan la (23).

On da nɔbigid la, Kumuyi da yel ye
Ti na duoe bɛkɛnɛog, karim winaam gbaŋ, yʋʋm winaam yʋʋma, ka kɛŋ pʋʋsim dɔɔgin saŋa wʋsa. Mam da kɛŋ secondary school la, mam da pʋ lɛn mɔr nyaasim nɛ pʋʋsim, bɔzugɔ, ti sakur kpɛɛm la da paali ti ye ti da dɔl winaam. Saŋa biela da gaad ya,  mam da tɛnɛs ya ka lɛn pinili kɛn pʋʋsim nam banɛ bɛ tɛnpʋʋgin la. Saŋa daa kɛna, yʋʋm tusir, kɔbiswai nɛ pisyuobʋ nɛ atan la (1963), yʋʋm yʋʋmidib nɛ winaam labaar mɔɔnib da  paam suori kɛn sakurin la na. Mam da gbanae labaar la gbin ka paam dʋam paal nɛ yʋʋm tusir, kɔbiswai nɛ pisyuobʋ nɛ anaasi, nwadis anaasi, dabisa anu daar (Sunday, April 5, 1964). Mam da karim John Wesley, Charles Finney, Spurgeon, nɛ gbana bɛdigʋ. Mam da paas Scripture Union, ka nɔbigi kɛŋ tuon.

Kumuyi paam yaam bɛdigʋ yi John Wesley, Charles Finney nɛ Charles Spurgeon ni. o saam da anɛ Anglican Church pʋʋsim nid.

## Paan-paan tʋʋma
Kumuyi da pinili zamisid mathematics yʋʋm tusir, kɔbiswai nɛ pisyuobʋ nɛ ayi (1962) bɛ Mayflower School, anina ka o da naae o da kɛŋ tuon la, yʋʋm tusir, kɔbiswai nɛ pisyɔpɔi (1970) pinilig, ka o da an mathematics paan-paani bɛ University of Lagos.

## Kristo tʋʋma
Yʋʋm tusir, kɔbiswai nɛ pisyɔpɔi nɛ atan (1973) la, on da an paan-paan mathematics ni bɛ University of Lagos la, Kumuyi da pinil winaam gbaŋ zamisig nɛ sakur biis piinɛnu (15 students) banɛ da kɛn winaam gbaŋ zamisig la. Winaam gbaŋ zamisig kan ni ka Deeper Christian Life Ministry da dɔlisi pinil. yʋʋm tʋsir, kɔbiswai nɛ pisyɔpɔi nɛ anu (1975), ba da kat Kumuyi yis Apostolic Faith Church on da paan winaam siig kasi sʋʋb la yela. O da pinil o mɛŋ pʋʋsim, ka yʋʋm tusir, kɔbiswai nɛ pisnii nɛ ayi (1982) ka da kilim Deeper Life Bible Church. yʋʋm tusayi, nɛ anu (2005) la, o pʋʋsim dɔɔg la da bɛ zinis kɔnɔb-kɔnɔb gaad tusa kɔbis nii (800,000).

## Pʋʋsim zinig
Deeper Christian Life Ministry ka Kumuyi an one pinili li la mɔr pʋʋs dɔɔg titaar kanɛ bɛ Gbagada, Lagos. pʋʋsim dɔɔg la nidib na nyaŋi kpɛnɛ anina paae tusa pistan (30,000) pʋʋs winaam; bani mi da ye di paan nɛ winpʋʋs dɔɔd anaasi banɛ yalim dunia wʋsa. pʋʋsim dɔɔg la da pinil tʋʋma nɛ yʋʋm tusayi, piinɛ anii, nwadis anaasi, dabisa pisi nɛ anaasi (24 April 2018) daar; Vice President of Nigeria, Yemi Osinbajo, nɛ kpɛɛm nam sieba da kɛŋ laasig nwa.

Pʋʋsim dɔɔd la sieba banɛ nyɛ yʋʋri an: Deeper Life Conference Centre bɛ Ogun State, Kilometer 42, Lagos–Ibadan Expressway nɛ International Bible Training Centre (IBTC) ka din mɛ bɛ Ayobo, Lagos.

Gbaŋ banɛ ka o sɔb

* The Hour of Decision, 1990, ISBN 978-2367-70-2
* How to Know God's Will in Marriage, 1990, ISBN 978-9-78236-713-6
* Have Compassion on Them, 1991, ISBN 978-9-78236-700-6
* The Spirit Controlled Family: W.F. Kumuyi, 1996, ISBN 978-9-78236-742-6
* The Lord's Prayer, 1997, ISBN 978-1-85424-370-6
* The Truly Liberated Woman, 2000, ISBN 978-978-2908-25-4
* Supernatural Supply in All Situations, 2009, ISBN 978-0-88144-416-2
* Daily Manna, Volume 1, 2011, ISBN 978-1-90549-379-1
* Daily Manna: A Daily Devotional Guide, 2014, ISBN 978-1-46759-809-5
* Higher Everyday: A Daily Devotional Guide for Successful Youths, 2014, ISBN 978-1-46759-810-1978-1-46759-810-1
* Kumuyi: Defender of the Faith 

## O mɛŋ yela
Kumuyi da sial Abiodun Olowu nɛ yʋʋm tusir, kɔbiswai nɛ pisyɔpɔi nɛ anu, nwadis awai (September 1972).da o da paas o sakur biis banɛ ka o paani ba winaam gbaŋ la ni. O da dii o nɛ yʋʋm tusir, kɔbiswai nɛ pisnii, nwadis awai, dabisa piinɛ atan (13 September 1980) bɛ Lagos, ka ba dʋa biis ayi, Jeremiah nɛ John. Mrs Abiodun Kumuyi da kpi nɛ y nɛ y nɛ yʋʋm tusayi, nɛ awai, nwadis anaasi, dabisa piinɛ yinne (11 April 2009) la.

Yʋʋm tusayi, nɛ piiga, nwadis piiga, dabisa piinɛ atan (13 October 2010), nwadis piinɛ anii, o pʋa kpi la nyaaŋ, Kumuyi da di Folashade Adenike Blaize bɛ London. Folashade da anɛ kpɛɛm kanɛ ka ba buon Administrator tis Deeper Life Bible Church, London.

## Yaan piini
Yʋʋm tusayi, nɛ piinɛ atan  (2013) la, Foreign Policy magazine da kaanl Kumuyi paas "nidib kɔbisnu (500) banɛ mɔr paŋ tɛngbaŋ zug".
Yʋʋm tusayi, nɛ piinɛ anii (2018) la, Kumuyi da paam girim kanɛ an PhD yi University of Abuja.

## Dunia wʋsa winaam gbaŋ laasig
Pastor Dr. W.F. Kumuyi pinili maan dunia wʋsa nwadig-nwadig winaam gbaŋ zamisig nɛ yʋʋm tusayi, pisi nɛ yinne, nwadis anaasi (April 2021) la bɛ Abuja, Nigeria sʋʋlim. Di nwadis ayʋobʋ laasig da bɛnɛ Abuja, ka nwadis ayɔpɔi laasig da bɛ Calabar, ka nwadis  anii laasig da bɛ Enugu, yʋʋm tusayi, pisi nɛ yinne la ni (2021). Nidib da paas laasig la pʋʋin, dɔlisid naasaasɔɔng dinɛ an social media nɛ Zoom ni. Yʋʋm tusayi, pisi nɛ yinne, nwadis anii (August 2021) laasig la da paan Don Moen ka o yʋʋm yʋʋma. laasig bama ba buoni ba ye Global Crusade with Kumuyi (GCK) nɛ yʋʋm tusayi, pisi nɛ ayi, nwadis ayɔpɔi (July 2022) la ka Nigeria gɔmɛna zugdaan kʋdʋg nɛ, Olusegun Obasanjo nɛ Zambia gɔmɛna yaandɔl kʋdʋg Nevers Mumba da paas banɛ da kɛn laas kaŋa nina.

## Gbaŋ banɛ ka ba sɔb o yela
Gbaŋ kanɛ an yiiga paan Pastor Kumuyi vʋʋm yela da yinɛ yʋʋm tusayi, pisi nɛ yinne (2021) ka one sɔb la an Banji Ojewale. Gbaŋ nwa mɔr lakir kɔbistan nɛ pisi nɛ anu (325 pages) ka di pianzug an, Kumuyi: Defender of the Faith. Banɛ da siak gbaŋ kaŋa yiib na anɛ Pastor Enoch Adeboye. Nigeria gɔmɛna zugraan yaandɔl kʋdʋg, Yemi Osibanjo nɛ Lagos state governor, BabaJide Sanwo-olu da paas nidib banɛ da bɛ gbaŋ nwa zʋŋʋr ni.

## Gbanvɛɛnsa